કોરોનાનો કેર : 'મેં બેડ માગ્યો, તો તેમણે મૃતદેહો દેખાડ્યા'\nનિશિ શર્માના પતિ ઉદ્યોગપતિ છે અને તેઓ પણ નોકરી કરે છે

કોરોનાની બીજી લહેરમાં ચાહે શહેર હોય કે ગામડું દરેક જગ્યાએ સ્થિતિ ખરાબ છે.

કોરોનાનો આંકડો દરરોજ નવા રેકૉર્ડસ્તરે પહોંચી રહ્યો છે, અનેક લોકો આરોગ્યસેવા કે સુવિધાના અભાવે મૃત્યુ પામ્યાં છે.  

હજારો ગુમનામ લોકોમાંથી બેની આપવીતી અહીં રજૂ કરીઈ રહી છે, જે સ્થિતિ કેટલી ભયાનક છે, તેનો ચિતાર આપે છે.

નિશિ શર્મા, દિલ્હી

પૈસા અને ઓળખાણ હોવા છતાં અમે તેમને ન બચાવી શક્યાં અને તેમનું મૃત્યુ થયું. 

એક નેતાને ફોન કર્યો તો તેમણે કહ્યું, "નેતા છું. મારું કામ હૉસ્પિટલમાં પથારીની વ્યવસ્થા કરવાનું નથી. ભવિષ્યમાં આવી રીતે ફોન ન કરતા."

એ દિવસે સવારના સમયે મારાં સાસુ બીના શર્માનો શ્વાસ ખેંચાવા લાગ્યો અને ઓક્સિજનનું સ્તર ઘટવા લાગ્યું હતું.

અમે તેમને ખાનગી હૉસ્પિટલમાં લઈ જવાનો વિચાર કર્યો, પરંતુ આજુબાજુની અનેક ખાનગી હૉસ્પિટલોમાં પૂછપરછ કરી તો પણ ત્યાં ઓક્સિજનવાળો બેડ ન મળ્યો.

અમે ગુરૂ ગોવિંદસિંહ હૉસ્પિટલમાં ગયા. એ સરકારી હૉસ્પિટલ છે. ત્યાં ઓક્સિજન આપવામાં આવ્યો. 10 મિનિટ પછી અમને સ્પષ્ટપણે કહેવામાં આવ્યું કે તેમનાં ફેફસાં 60 ટકા ખરાબ થઈ ગયાં છે. તેમને આઈસીયુ (ઇન્ટેન્શિવ કૅર યુનિટ)માં રાખવાં રહ્યાં. તેમને અહીંથી લઈ જાવ.

પછી અમે એક પછી એક ફોન કરવાનું શરૂ કર્યું, જેમ-તેમ કરીને ઓક્સિજનવાળી ઍમ્બુલન્સની વ્યવસ્થા કરી અને તેમને બીજી હૉસ્પિટલમાં દાખલ કરવા માટે નીકળ્યાં.

જ્યારે અમે ત્યાં પહોંચ્યા તો મમ્મીને જે બેડ આપવાનો હતો, તે અન્ય દરદીને આપી દેવામાં આવ્યો. અમે ખૂબ જ વિનંતી કરી અને ખૂબ જ કરગર્યા ત્યારે તેમણે ઇમર્જન્સીમાં દાખલ કર્યાં અને ઓક્સિજન આપવાનું શરૂ કર્યું.

બાદમાં અમને કહેવામાં આવ્યું કે સ્થિતિ ખૂબ જ વણસી ગઈ છે અને તેમને વૅન્ટિલેટર ઉપર રાખવા પડશે, તેમને અહીંથી લઈ જાવ. તેઓ બચશે નહીં.

મમ્મી માત્ર 55 વર્ષનાં હતાં. તેમને મોઢામોઢ કહેવાની શું જરૂર હતી? તેમણે મારો હાથ પકડ્યો અને કહ્યું કે બેટા તું બધું સંભાળી લેજે.

કદાચ તેઓ હિંમત હારી ગયાં હતાં, પરંતુ અમારે હામ રાખવાની હતી. હવે અમારે વૅન્ટિલેટર તથા ડૉક્ટર હોય એવી ઍમ્બુલન્સની વ્યવસ્થા કરવાની હતી.

'એ દૃશ્ય સૂવા નથી દેતું'

બીના શર્મા 55 વર્ષનાં હતા. તેમના પતિ પણ આ દુનિયામાં નથી

વધુ પૈસા આપીને ઍમ્બુલન્સ બોલાવી અને જીટીબી હૉસ્પિટલ લઈ ગયાં, જે સરકારી હૉસ્પિટલ છે. રસ્તામાં અમે હેલ્પલાઇન નંબરને ફોન કરીને પૂછતા રહ્યાં કે બેડ છે કે...\n\ntl;dr:
હાલમાં દેશમાં જેટલાં ઓક્સિજન બેડ, વૅન્ટિલેટર કે ઓક્સિજન સિલિન્ડર છે, તેના કરતાં તેની માગ અનેક ગણી વધારે છે.